Държавен вестник, бр. 18, 2011 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  18
новите модели на търговия, за стимулиране 
на културните и творческите индустрии, като 
същевременно засилват защитата на субектите 
на правата на интелектуална собственост и 
борбата срещу нарушаването на тези права. 
Особено внимание ще бъде отделяно на спогод­
бите за сътрудничество и обмен на информация 
относно системите за колективно управление 
на тези права.
ІV. КУЛТУРНИ ЦЕНТРОВЕ
ІV.1. Културни институти
Двете страни потвърждават готовността 
си да си сътрудничат за функционирането на 
културния център на другата страна съгласно 
договореното в Споразумението между прави­
телството на Република България и правител­
ството на Кралство Испания за юридическия 
статут и условията за работа на културните 
центрове, подписано в София на 5 септември 
1995 г. Освен това ще полагат усилия за подоб­
ряване на условията на работа на центровете, 
по-специално по отношение на работещите в 
съответните културни центрове.
Двете страни приветстват дейността на 
Институт „Сервантес“ в България. Испанската 
страна благодари на българската страна за ока­
заната подкрепа и съдействие за поддръжката и 
функционирането на този център. Българската 
страна изразява готовността си да продължи 
да подпомага функционирането на центъра на 
Института „Сервантес“ в София.
ІV.1.1. Институт „Сервантес“
Испанската страна информира, че Ин­
ститутът „Сервантес“ е испанска обществена 
институция, създадена със Закон № 7 от 21 
март 1991 г. към Министерството на външните 
работи и сътрудничеството, която има за цел 
да разпространява испанския език и култура 
по света. 
В изпълнението на уставните си цели цен­
търът на Института „Сервантес“ в България, 
открит през 2006 г., организира езикови курсове, 
курсове за подготовка на преподаватели, про­
вежда изпити за придобиване на дипломи за 
испански като чужд език (DELE) за ученици 
по испански език, организира разнообразни 
културни прояви, поддържа специализирана 
обществена библиотека и развива други дей­
ности, насочени към постигане на поставените 
му цели. 
ІV.1.2. Диплома за испански като чужд език 
(DELE)
Съгласно Кралски указ № 1137/2002 от 31 
октомври, регулиращ издаването на „Дипломи 
за испански като чужд език“ (DELE), изменен 
с Кралски указ № 264/2008 от 22 февруари, 
Институтът „Сервантес“ е официалната ин­
ституция, която е отговорна за академичната, 
административната и икономическата страна 
на процеса, както и за издаването на тези 
официални дипломи. Дипломата се издава от 
Министерството на образованието на Испания 
и от негово име, от директора на Института 
„Сервантес“. Институтът „Сервантес“ в изпъл­
нение на тези свои правомощията разпростра­
нява информация за изпитите за дипломи за 
испански като чужд език (DELE) в България. 
Испанската страна уведомява българската 
страна, че актуалното наименование на дип­
ломите ДЕЛЕ, съгласно Общоевропейската 
референтна езикова рамка: изучаване, обучение 
и оценка, публикувана през 2001 г. от Съвета 
на Европа и с която се определят шест нива 
на владеене на езика, е: A1, A2, B1, B2, C1 и 
C2, и че съгласно измененията, направени с 
гореспоменатия Кралски указ № 264/2008 от 22 
февруари, тези нива ще бъдат включени посте­
пенно към предлаганите дипломи за испански 
като чужд език (DELE).
Институтът „Сервантес“ може да подписва 
споразумения с висши училища, създадени по 
Закона за висшето образование на Република 
България и получили акредитация, с институции 
и центрове с цел провеждане на съответните 
изпити за DELE. Испанската страна моли бъл­
гарската страна да насърчава сътрудничеството 
на гореспоменатите българские висши училища, 
институции и центрове с Института „Сервантес“ 
така, че те да бъдат признати като центрове за 
провеждане на изпити. 
Испанската страна моли също така ком­
петентните български власти да съдействат, 
от една страна, държавните образователни 
институции, които предлагат на учениците 
си обучение по испански като чужд език, да 
включат в учебните си планове DELE и, от 
друга, българските образователни и държавни 
институции да признаят напълно и за всякакви 
цели тези дипломи като официален сертификат, 
който удостоверява езиковата компетентност по 
испански език, съгласно нивата, съответстващи 
на установените от Съвета на Европа в упоме­
натата рамка за езиците от 2001 г.: изучаване, 
обучение и оценка.
ІV.1.3. Виртуална аула по испански език и 
виртуален център „Сервантес“
Испанската страна моли българската страна 
да информира своите университети, институ­
ции и образователни и културни организации 
за съществуването в интернет на виртуалната 
аула по испански език „www.ave.cervantes.
es“ (A.V.E), където се предоставят курсове за 
изучаване на испански език, както и на вир­
туален център „Сервантес“ „www.cvc.cervantes.
es“, който предоставя материали и услуги на 
испанисти, преподаватели по испански език, 
ученици, преводачи, журналисти и на всички, 
проявяващи интерес към испанския език и 
култура. Достъпът до двете електронни при­
ложения е осигурен чрез интернет страницата 
„www.cervantes.es“.
ІV.1.4. Мрежа центрове, асоциирани към Ин­
ститута „Сервантес“
Испанската страна информира, че Институ­
тът „Сервантес“ разполага със система за акре­
дитация, създадена за качествено обучение по 
испански език в онези образователни центрове,